मेरठ। सीओ ब्रह्मपुरी कार्यालय के बराबर में डोसा चाऊमीन का ठेला लगाने युवक से गुरुवार रात हुई मारपीट और लूटपाट के विरोध में संयुक्त व्यापार मंडल ने शुक्रवार को सीओ ब्रह्मपुरी का घेराव किया। आरोप था कि एक संगठन का नाम लेकर की गई इस हरकत पर व्यापारी चुप नहीं बैठेंगे। मंडल के प्रदेश उपाध्यक्ष पिंटू राणा ने आरोप लगाया कि जब व्यापारी सीओ कार्यालय के बगल में ही सुरक्षित नहीं तो कहां होगा। चेतावनी दी गई कि यदि आरोपियों की गिरफ्तारी नहीं हुई तो आंदोलन छेड़ दिया जाएगा। गौरव शर्मा, जसवीर खालसा, सुधीर कांत शर्मा, आशू शर्मा, लक्ष्मण यादव, राजा शर्मा, मोंटी गांधी, नवीन शर्मा, अशोक शर्मा, फुरकान अलवी, सुरजीत आदि मौजूद रहे।